கேள்வி: யூனிகார்ன் நிறுவனம் (நிதி) பற்றி தகவல் சொல்.
பதில்: யூனிகார்ன் நிறுவனம் என்பது 1 பில்லியன் அமெரிக்க டாலர் மேல் மூலதனம் கொண்ட ஒரு தனியார் தொடக்கநிலை வணிகம் நிறுவனமாகும். சூன் 2022 நிலவரப்படி உலகம் முழுவதும் 1,170 யூனிகார்ன் நிறுவனங்கள் அடையாளம் காணப்பட்டுள்ளது. $10 பில்லியன் அமெரிக்க டாலர் மதிப்பிலான யூனிகார்ன் நிறுவனங்கள் "டெகாகார்ன்" நிறுவனங்களாக கருதப்படுகிறது. $100 பில்லியன் மதிப்புள்ள தனியார் நிறுவனங்களை, "சென்டிகார்ன்" என அடையாளப்படுத்தப்பட்டுள்ளது. எசுபேசுஎக்சு நிறுவனம் $1 டிரில்லியன் மூலதனத்துடன் "சூப்பர்யூனிகார்ன்" நிலையை அடைந்துள்ளது.
கேள்வி: யூனிகார்ன் நிறுவனம் (நிதி) - வரலாறு பற்றி தகவல் சொல்.
பதில்: ''ஐலீன் லீ'' என்பவர் 2013இல் டெக்கிரஞ்சு எனும் இணைய இதழில் "வெல்கம் டு தி யூனிகார்ன் கிளப்: லெர்னிங் ஃப்ரம் பில்லியன் டாலர் ஸ்டார்ட்அப்ஸ்" எனும் கட்டுரையில் ''யூனிகார்ன்'' எனும் சொல்லை முதன்முதலில் கையாண்டார்.[https://techcrunch.com/2013/11/02/welcome-to-the-unicorn-club/ Welcome To The Unicorn Club: Learning From Billion-Dollar Startups]அந்நேரத்தில், 39 நிறுவனங்கள் யூனிகார்ன்களாக அடையாளம் காணப்பட்டன. ''ஹார்வர்ட் பிசினஸ் ரிவியூ'' நடத்திய வித்தியாசமான ஆய்வில், 2012 மற்றும் 2015ஆம் ஆண்டுகளுக்கு இடைப்பட்டகாலத்தில் நிறுவப்பட்ட தொடக்கநிலை வணிகம், 2000 மற்றும் 2003ஆம் ஆண்டுகளுக்கு இடையில் நிறுவப்பட்ட ஸ்டார்ட்அப் நிறுவனங்களின் மதிப்பீட்டை விட இரண்டு மடங்கு வேகமாக வளர்ச்சியடைந்து வருவதாக கண்டறியப்பட்டது. 2018ஆம் ஆண்டில் 16 நிறுவனங்கள் யூனிகார்ன்களாக மாறியது, இதன் விளைவாக உலகளவில் 119 தனியார் நிறுவனங்கள் $1 பில்லியன் அல்லது அதற்கு மேல் மதிப்பை கொண்டவை. ஆகஸ்டு 2021 வரை உலகளவில் 803 யூனிகார்ன்கள் இருந்தன. இதில் ''பைட்டான்ஸ்'', எசுபேசுஎக்சு மற்றும் ''ஸ்ட்ரைப்'' ஆகியவை மிகப்பெரியவை டெகாகார்ன் நிறுவங்கள் ஆகும். யூனிகார்ன் நிறுவனங்களில் எழுச்சி 2021ஆம் ஆண்டிற்கான "விண்கல்" என்று அறிவிக்கப்பட்டது. 340 தொடக்கநிலை வணிகம் $71 பில்லியன் முதலீடு செய்யப்பட்டது. சூன் 2022இல் மொத்தம் 1,170 யூனிகார்ன் நிறுவங்கள் பதிவானது.இஸ்ரேல் 90க்கும் மேற்பட்ட யுனிகார்ன் நிறுவனங்களைக் கொண்டுள்ளது.[https://www.nytimes.com/2023/02/23/business/tech-startups-israel.html Tech Leaders in Israel Wonder if It’s Time to Leave], New York Times 2022 ஆண்டின் முடிவில் ஐக்கிய அமெரிக்க நாடுகள் 2 டிரில்லியன் (2000 பில்லியன்) அமெரிக்க டாலர் மூலதனத்துடன் 666 யூனிகார்ன் நிறுவனங்களுடன் முதலிடத்திலும்; சீனா 1.3 டிரில்லியன் டாலர் மூலதனத்துடன் 441 யூனிகார்ன் நிறுவனங்களும்; இந்தியா 129 யூனிகார்ன் நிறுவனங்களுடன் மூன்றாவது இடத்தில் உள்ளது. [https://www.dinamalar.com/news_detail.asp?id=3300108&device=telegram ஸ்டார்ட் அப் யுனிகார்ன் நிறுவனங்கள் : இந்தியாவுக்கு 3வது இடம்][https://startuptalky.com/top-unicorn-startups-india/#:~:text=With%20the%20start%20of%202022,Games%2024x7%2C%20Open%2C%20PhysicsWallah%2C List of Unicorn Startups in India]